Anunţ juridic important

|

52008PC0343

Propunere de decizie a Consiliului privind echivalenţa materialului forestier de reproducere produs în ţări terţe  /* COM/2008/0343 final */

	[pic] | COMISIA COMUNITĂŢILOR EUROPENE |Bruxelles, 10.6.2008COM(2008) 343 finalPropunere deDECIZIE A CONSILIULUIprivind echivalenţa materialului forestier de reproducere produs în ţări terţe(prezentată de Comisie)EXPUNERE DE MOTIVEDirectiva 1999/105/EC a Consiliului din 22 decembrie 1999 privind comercializarea materialului forestier de reproducere prevede că Consiliul determină dacă materialul forestier de reproducere produs într-o ţară terţă oferă aceleaşi garanţii în ceea ce privește autorizarea materialului de bază și măsurile luate pentru producerea acestuia în scopul comercializării ca și materialul forestier de reproducere produs în cadrul Comunității şi care este în conformitate cu dispoziţiile prezentei directive.În plus, Consiliul determină speciile, tipul materialului de bază și categoriile de material forestier de reproducere, precum și regiunea de proveniență a acestuia, care pot fi comercializate pe teritoriul Comunității în conformitate cu articolul 19 alineatul (1).Consiliul OCDE a adoptat în iulie 2007 un sistem de certificare a materialului forestier de reproducere destinat comerţului internaţional (Sistemul OCDE pentru seminţe şi plante forestiere).O examinare a normelor respective a arătat că condiţiile de autorizare a materialului de bază corespund cerinţelor prevăzute în Directiva 1999/105/CE. De asemenea, cu excepţia condiţiilor referitoare la calitatea seminţelor, la puritatea speciilor şi la calitatea materialului săditor, normele din ţările terţe respective oferă aceleaşi garanţii în privinţa condiţiilor aplicabile seminţelor şi materialului săditor din categoriile „sursă identificată” şi „selectat” ca şi cele prevăzute de Directiva 1999/105/CE. Prin urmare, normele de certificare a materialului forestier din categoriile „sursă identificată” şi „selectat” din Canada, Norvegia, Elveţia, Turcia şi Statele Unite ale Americii ar trebui considerate echivalente cu normele prevăzute de Directiva 1999/105/CE, cu condiţia satisfacerii unor cerinţe suplimentare privind seminţele şi materialul săditor.Prezenta propunere permite stabilirea unui sistem de echivalenţe pentru importul de material forestier de reproducere, bazat pe norme clare, şi înlocuirea unui sistem provizoriu care autorizează statele membre să ia decizii individuale privind importul unui astfel de material.Propunere deDECIZIE A CONSILIULUIprivind echivalenţa materialului forestier de reproducere produs în ţări terţeCONSILIUL UNIUNII EUROPENE,având în vedere Tratatul de instituire a Comunității Europene,având în vedere Directiva 1999/105/CE a Consiliului din 22 decembrie 1999 privind comercializarea materialului forestier de reproducere[1], în special articolul 19 alineatele (1) şi (2),având în vedere propunerea Comisiei[2],întrucât:(1) Normele de certificare a materialului forestier de reproducere în Canada, Norvegia, Elveţia, Turcia şi Statele Unite ale Americii prevăd efectuarea unei inspecţii oficiale la faţa locului în timpul recoltării şi prelucrării seminţelor şi al producţiei de material săditor.(2) În conformitate cu aceste norme, atât sistemele de autorizare şi înregistrare a materialului de bază, cât şi producţia ulterioară de material de reproducere din acest material de bază respectă sistemul OCDE de certificare a materialului forestier de reproducere destinat comerţului internaţional (Sistemul OCDE pentru seminţe şi plante forestiere). În plus, normele menţionate impun atât certificarea oficială a seminţelor şi a materialului săditor din categoriile „sursă identificată” şi „selectat”, cât şi închiderea oficială a ambalajelor cu seminţe în conformitate cu Sistemul OCDE pentru seminţe şi plante forestiere.(3) O examinare a normelor respective a arătat că condiţiile de autorizare a materialului de bază corespund cerinţelor prevăzute în Directiva 1999/105/CE. De asemenea, cu excepţia condiţiilor referitoare la calitatea seminţelor, la puritatea speciilor şi la calitatea materialului săditor, normele din ţările terţe respective oferă aceleaşi garanţii în privinţa condiţiilor aplicabile seminţelor şi materialului săditor din categoriile „sursă identificată” şi „selectat” ca şi cele prevăzute de Directiva 1999/105/CE. Prin urmare, normele de certificare a materialului forestier din categoriile „sursă identificată” şi „selectat” din Canada, Norvegia, Elveţia, Turcia şi Statele Unite ale Americii ar trebui considerate echivalente cu normele prevăzute de Directiva 1999/105/CE, cu condiţia satisfacerii unor cerinţe suplimentare privind seminţele şi materialul săditor.(4) Normele din ţările terţe menţionate mai sus pot, totuşi, să nu fie considerate echivalente în cazul categoriilor „calificat” şi „testat”, care nu fac obiectul Sistemului OCDE pentru seminţe şi plante forestiere. Prin urmare, este adecvată limitarea sferei de aplicare a prezentei decizii de echivalenţă la materialul de reproducere din categoriile „sursă identificată” şi „selectat” .(5) Definiţiile stabilite în Directiva 1999/105/CE ar trebui folosite în prezenta decizie în scopul asigurării coerenţei între cele două acte legislative.(6) Materialul forestier care îndeplineşte condiţiile prezentei decizii ar trebui să satisfacă condiţiile referitoare la sănătatea plantelor prevăzute de Directiva 2000/29/CE din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate[3].(7) Este adecvat ca condiţiile suplimentare privind seminţele şi materialul săditor în ceea ce priveşte calitatea şi puritatea speciilor, prevăzute de prezenta decizie, să reflecte condiţiile prevăzute de Directiva 1999/105/CE.(8) În vederea garantării aceluiaşi nivel de trasabilitate ca şi cel prevăzut în Directiva 1999/105/CE, este adecvată includerea în prezenta decizie a unor norme privind eliberarea la intrarea în Comunitate a unui certificat principal pentru seminţe şi material săditor . Acest certificat principal ar trebui să aibă la bază certificatul oficial de provenienţă al OCDE şi ar trebui să menţioneze că materialul este importat în baza unui sistem de echivalenţă .(9) În viitor, anumite părţi ale anexelor la prezenta decizie vor trebui actualizate pentru a garanta că semințele importate fac obiectul unor cerințe echivalente cu orice norme noi care ar putea fi adoptate. Aceste modificări ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei[4].ADOPTĂ PREZENTA DECIZIE:Articolul 1 Domeniu de aplicare și definiții1. Decizia determină condiţiile în care este importat în Comunitate materialul forestier de reproducere din categoriile „sursă identificată” şi „selectat” produs într-o ţară terţă precizată în anexa I la prezenta decizie.Se aplică cu condiţia îndeplinirii cerinţelor stabilite de Directiva 2000/29/CE.2. Definiţiile stabilite în Directiva 1999/105/CE se aplică prezentei decizii.Articolul 2Echivalență1. Sistemele de autorizare şi înregistrare ale materialului de bază şi producţia ulterioară de material de reproducere din acest material de bază sub controlul autorităţilor menţionate în anexa I la prezenta decizie sau sub supravegherea oficială a acestor autorităţi, aplicate în ţările terţe precizate în anexa menţionată mai sus, se consideră echivalente cu cele aplicate de statele membre în conformitate cu Directiva 1999/105/CE.2. Seminţele şi materialul săditor din categoriile „sursă identificată” şi „selectat” ale speciilor enumerate în anexa I la Directiva 1999/105/CE, produse în ţări terţe menţionate în anexa I la prezenta decizie şi certificate oficial de autorităţile menţionate în anexa respectivă, sunt considerate echivalente cu seminţele şi materialul săditor în conformitate cu dispoziţiile Directivei 1999/105/CE, cu condiţia ca acestea să îndeplinească condiţiile prevăzute în anexa II.Articolul 3Certificat principalLa momentul intrării seminţelor şi materialului săditor pe teritoriul Comunităţii, furnizorul care importă acest material informează asupra importului organismul oficial al statului membru respectiv. Înainte de introducerea pe piaţă a materialului, organismul oficial eliberează un certificat principal pe baza certificatului oficial de provenienţă al OCDE.Certificatul principal precizează că materialul a fost importat în baza unui sistem de echivalenţă.Articolul 4 Modificarea anexelorModificările aduse anexelor, cu excepția celor aduse primei coloane din tabelul din anexa I, se adoptă în conformitate cu procedura prevăzută la articolul 5 alineatul (2).Articolul 5Comitetul1. Comisia este asistată de Comitetul permanent pentru semințe și material săditor pentru agricultură, horticultură și silvicultură înființat în temeiul articolului 1 din Decizia 66/399/CEE[5], denumit în continuare „comitetul”.2. În cazul în care se face trimitere la prezentul alineat, se aplică articolele 4 și 7 din Decizia 1999/468/CE.Perioada prevăzută la articolul 4 alineatul (3) din Decizia 1999/468/CE se stabilește la o lună.3. Comitetul își stabilește regulamentul de procedură.Articolul 6Intrarea în vigoarePrezenta decizie se aplică de la 1 ianuarie 2009.Articolul 7Prezenta decizie se adresează statelor membre.Adoptată la Bruxelles,Pentru Consiliu,PreşedinteleANEXA IŢări și autoritățiȚara (*) | Autoritatea responsabilă cu autorizarea şi controlul producţiei |1 | 2 |CA | National Forest Genetic Resource Centre Natural Resources Canada Canadian Forest Service-Atlantic Fredericton, New Brunswick |CH | Federal Office for Environment (FOEN) Department of the Environment, Transport, Energy and Communications (UVEK) Forest Division Federal Plant Protection Service Birmensdorf |NO | Norwegian Forest Research Institute Aas |TR | Ministry of Forestry Forest Tree Seeds and Tree Breeding Research Directorate Orman Bak awligi Arastima Planlama ve Koord. Dai. Bsk. Orman Genel Müdürlügü, 2N° lu Bina GAZI-ANKARA |US | National Tree Seed Laboratory USDA Forest Service Purdue University West Lafayette, Indiana |(*) CA – Canada, CH – Elveţia, NO – Norvegia, TR – Turcia, US – Statele Unite ale AmericiiANEXA IIA. Condiții privind semințele produse în țări terțe.1. Seminţele sunt certificate oficial ca provenind din material de bază autorizat, iar ambalajele sunt închise în conformitate cu normele naţionale de aplicare a Sistemului OCDE pentru seminţe şi plante forestiere. Fiecărui lot de seminţe i se aplică o etichetă oficială OCDE şi i se anexează fie o copie a certificatului oficial de provenienţă al OCDE, fie un document de la furnizor în care se precizează numele furnizorului şi toate informaţiile incluse în certificatul oficial de provenienţă al OCDE.2. În cazul semințelor, eticheta OCDE sau documentul furnizorului includ, de asemenea, următoarele informații suplimentare, evaluate, pe cât posibil, prin tehnici internaționale acceptate:(a) puritate: procentajul de greutate a semințelor pure, a altor semințe și a materiei inerte a produsului comercializat ca un lot de semințe;(b) procentajul de germinare a semințelor pure sau, unde procentajul de germinare este imposibil sau impracticabil de evaluat, procentajul de viabilitate evaluat prin referire la o metodă specificată;(c) greutatea a 1 000 de semințe pure;(d) numărul de semințe germinabile per kilogram de produs comercializat ca semințe, sau, unde numărul de semințe germinabile este imposibil sau impracticabil de evaluat, numărul de semințe viabile per kilogram.3. Prin derogare de la alineatul 2, informaţiile suplimentare menţionate mai sus cu privire la procedura de testare a seminţelor prin metode tehnice acceptate pe plan internaţional pot fi comunicate de furnizorul care importă seminţe înainte de prima comercializare în Comunitate.4. În scopul punerii rapide la dispoziţie a seminţelor din recolta anului în curs, seminţele pot fi comercializate de furnizorul care le importă, numai până la primul destinatar comercial, fără îndeplinirea tuturor condiţiilor prevăzute la punctul 2 literele (b) şi (d) din prezenta anexă. Respectarea condițiilor prevăzute la punctul 2 literele (b) și (d) trebuie confirmată în cel mai scurt timp de către furnizorul care importă materialul respectiv.5. În cazul cantităţilor mici de seminţe, astfel cum sunt definite de Regulamentul (CE) 2301/2002 al Comisiei din 20 decembrie 2002 de stabilire a normelor de aplicare a Directivei 1999/105/CE a Consiliului în ceea ce privește definirea expresiei „cantități reduse de semințe”[6], cerinţele prevăzute la punctul 2 literele (b) şi (d) nu se aplică.6. Loturile de seminţe ajung la un procentaj de puritate a speciei de 99%. Totuşi, în cazul unor specii strâns înrudite, cu excepția hibrizilor artificiali, puritatea speciilor loturilor de fructe sau de semințe, în cazul în care aceasta nu ajunge la 99%, se indică pe eticheta sau documentul furnizorului.7. Prin derogare de la punctul 1, cantităţi adecvate de seminţe pot fi obţinute din material de bază neautorizat:(a) pentru teste, în scopuri ştiinţifice sau pentru conservare genetică;(b) în cazul în care se indică în mod clar că semințele nu sunt destinate unor scopuri forestiere.B. Condiții privind materialul săditor produs în țări terțe1. Producţia de material săditor se efectuează într-o pepinieră înregistrată la autorităţile menţionate în anexa I la prezenta decizie sau sub supravegherea autorităţilor respective din ţara terţă. Fiecărui lot de seminţe i se aplică o etichetă OCDE şi i se anexează fie o copie a certificatului oficial de provenienţă al OCDE, fie un document de la furnizor în care se precizează numele furnizorului şi toate informaţiile incluse în certificatul oficial de provenienţă al OCDE.2. Materialul săditor îndeplinește cerințele stabilite în anexa VII partea D la Directiva 1999/105/CE.3. Materialul săditor destinat comercializării către utilizatorii finali din regiunile cu climă mediteraneană îndeplineşte cerinţele stabilite în anexa VII partea E la Directiva 1999/105/CE.[1] JO L 11, 15.01.2000, p. 17. Directivă modificată ultima dată prin Decizia 2007/527/CE a Comisiei (JO L 194, 26.7.2007, p. 9).[2] JO C 199, 14.7.1999, p. 1.[3] JO L 169, 10.07.2000, p. 1. Directivă modificată ultima dată prin Directiva 2007/41/CE (JO L 169, 29.6.2007, p. 51).[4] JO L 184, 17.7.1999, p. 23. Decizie modificată ultima dată prin Decizia 2006/512/CE (JO L 200, 22.7.2006, p. 11).[5] JO 125, 11.7.1966, p. 2289/66.[6] JO L 348, 21.12.2002, pp. 75-77.


Anunţ juridic important

|

52009PC0613

Propunere de decizie a Consiliului de autorizare a introducerii pe piață a produselor care conțin, sunt compuse sau fabricate din porumb modificat genetic MIR604 (SYN-IR6Ø4-5) în temeiul Regulamentului (CE) nr. 1829/2003 al Parlamentului European și al Consiliului  /* COM/2009/0613 final */

	[pic] | COMISIA COMUNITĂȚILOR EUROPENE |Bruxelles, 30.10.2009COM(2009)613 finalPropunere deDECIZIE A CONSILIULUIde autorizare a introducerii pe piață a produselor care conțin, sunt compuse sau fabricate din porumb modificat genetic MIR604 (SYN-IR6Ø4-5) în temeiul Regulamentului (CE) nr. 1829/2003 al Parlamentului European și al ConsiliuluiEXPUNERE DE MOTIVEPropunerea de decizie a Consiliului anexată se referă la produsele alimentare și furajele care conțin, sunt compuse sau fabricate din porumb modificat genetic MIR604, pentru care Syngenta Seeds S.A.S a înaintat o cerere de introducere pe piață către autoritățile competente din Regatul Unit la 23 decembrie 2004, în conformitate cu Regulamentul (CE) nr. 1829/2003 privind produsele alimentare și furajele modificate genetic.Propunerea anexată se referă, de asemenea, la introducerea pe piață a altor produse care conțin sau sunt compuse din porumb MIR604, având aceleași utilizări ca orice alt soi de porumb, cu excepția cultivării.La 21 iulie 2009, Autoritatea Europeană pentru Siguranța Alimentară (EFSA) a emis un aviz favorabil în conformitate cu articolele 6 și 18 din Regulamentul (CE) nr. 1829/2003 și a concluzionat că este puțin probabil ca introducerea pe piață a produselor care conțin, sunt compuse sau fabricate din porumb MIR604, astfel cum sunt descrise în cerere, să determine efecte negative asupra sănătății umane sau animale sau asupra mediului, în contextul utilizărilor prevăzute.În acest context, la 19 octombrie 2009, a fost înaintat spre votare Comitetului permanent pentru lanțul alimentar și sănătatea animală un proiect de decizie a Comisiei de autorizare a introducerii pe piața comunitară a produselor care conțin, sunt compuse sau fabricate din porumb modificat genetic MIR604. Comitetul nu a emis niciun aviz: unsprezece state membre (141 de voturi) au votat în favoarea proiectului, zece state membre (96 de voturi) au votat împotriva acestuia, iar șase state membre (108 voturi) s-au abținut.Prin urmare, în temeiul articolului 35 alineatul (2) din Regulamentul (CE) nr. 1829/2003 și în conformitate cu articolul 5 din Decizia 1999/468/CE a Consiliului, modificată prin Decizia 2006/512/CE a Consiliului, Comisia trebuie să prezinte Consiliului o propunere cu privire la măsurile care urmează să fie adoptate, Consiliul având la dispoziție trei luni în care să decidă cu majoritate calificată și să informeze Parlamentul.Propunere deDECIZIE A CONSILIULUIde autorizare a introducerii pe piață a produselor care conțin, sunt compuse sau fabricate din porumb modificat genetic MIR604 (SYN-IR6Ø4-5) în temeiul Regulamentului (CE) nr. 1829/2003 al Parlamentului European și al Consiliului(Text cu relevanță pentru SEE)CONSILIUL COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic[1], în special articolul 7 alineatul (3) și articolul 19 alineatul (3),având în vedere propunerea Comisiei,întrucât:1.  La 23 decembrie 2004, Syngenta Seeds S.A.S. a prezentat autorităților competente din Regatul Unit o cerere, în conformitate cu articolele 5 și 17 din Regulamentul (CE) nr. 1829/2003, pentru introducerea pe piață a produselor și ingredientelor alimentare și a furajelor care conțin, sunt compuse sau fabricate din porumb MIR604 (denumită în continuare „cererea”).2.  Cererea se referă, de asemenea, la introducerea pe piață a altor produse care conțin sau sunt compuse din porumb MIR604, având aceleași utilizări ca orice alt soi de porumb, cu excepția cultivării. Prin urmare, în conformitate cu articolele 5 alineatul (5) și 17 alineatul (5) din Regulamentul (CE) nr. 1829/2003, cererea include datele și informațiile solicitate în anexele III și IV la Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organismelor modificate genetic și de abrogare a Directivei 90/220/CEE a Consiliului[2], precum și informații și concluzii privind evaluarea riscului efectuată în conformitate cu principiile stabilite în anexa II la Directiva 2001/18/CE. Cererea cuprinde, de asemenea, un plan de monitorizare a efectelor asupra mediului în conformitate cu anexa VII la Directiva 2001/18/CE.3.  La 21 iulie 2009, Autoritatea Europeană pentru Siguranța Alimentară (EFSA) a emis un aviz favorabil în conformitate cu articolele 6 și 18 din Regulamentul (CE) nr. 1829/2003 și a concluzionat că este puțin probabil ca introducerea pe piață a produselor care conțin, sunt compuse sau fabricate din porumb MIR604, astfel cum sunt descrise în cerere (denumite în continuare „produsele”) să determine efecte negative asupra sănătății umane sau animale sau asupra mediului, în contextul utilizărilor prevăzute[3]. În avizul său, EFSA a luat în considerare toate întrebările și problemele specifice semnalate de statele membre în cadrul consultării autorităților naționale competente, astfel cum se prevede la articolul 6 alineatul (4) și la articolul 18 alineatul (4) din regulamentul respectiv.4.  În avizul său, EFSA a concluzionat, de asemenea, că planul de monitorizare a mediului, constând într-un plan general de supraveghere prezentat de solicitant, este în conformitate cu utilizarea prevăzută pentru produse.5.  Având în vedere considerațiile menționate anterior, autorizația pentru produsele în cauză ar trebui acordată.6.  Ar trebui alocat un identificator unic fiecărui OMG, în conformitate cu dispozițiile Regulamentului (CE) nr. 65/2004 al Comisiei din 14 ianuarie 2004 de stabilire a unui sistem de elaborare și alocare a unor identificatori unici pentru organismele modificate genetic[4].7.  Pe baza avizului emis de EFSA, pentru produsele alimentare, ingredientele alimentare și furajele care conțin, sunt compuse sau fabricate din porumb MIR604, nu sunt necesare alte cerințe specifice de etichetare decât cele prevăzute la articolul 13 alineatul (1) și la articolul 25 alineatul (2) din Regulamentul (CE) nr. 1829/2003. Cu toate acestea, pentru a asigura folosirea produselor în limitele autorizației acordate prin prezenta decizie, etichetarea furajelor care conțin sau sunt compuse din OMG și a altor produse decât cele alimentare și furajere care conțin sau sunt compuse din OMG necesitând autorizație trebuie completată cu o indicație clară care să specifice că este interzisă folosirea produselor în cauză pentru cultivare.8.  În mod similar, avizul EFSA nu justifică impunerea unor condiții sau restricții specifice pentru introducerea pe piață și/sau a unor condiții sau restricții specifice pentru folosire și manipulare, inclusiv a unor cerințe de monitorizare după introducerea pe piață pentru utilizarea produselor alimentare și a furajelor sau a unor condiții specifice pentru protejarea anumitor ecosisteme/a mediului și/sau a anumitor zone geografice, astfel cum se prevede la articolele 6 alineatul (5) litera (e) și 18 alineatul (5) litera (e) din Regulamentul (CE) nr. 1829/2003.9.  Toate informațiile relevante privind autorizarea produselor trebuie introduse în registrul comunitar al produselor alimentare și al furajelor modificate genetic, în conformitate cu dispozițiile Regulamentului (CE) nr. 1829/2003.10.  Articolul 4 alineatul (6) din Regulamentul (CE) nr. 1830/2003 al Parlamentului European și al Consiliului din 22 septembrie 2003 privind trasabilitatea și etichetarea organismelor modificate genetic și trasabilitatea produselor destinate alimentației umane sau animale, produse din organisme modificate genetic, și de modificare a Directivei 2001/18/CE[5] stabilește cerințele de etichetare a produselor care conțin sau sunt compuse din OMG.11.  Prezenta decizie se notifică, prin Centrul de schimb de informații privind biosiguranța, părților semnatare ale Protocolului de la Cartagena privind biosiguranța la Convenția privind diversitatea biologică, în conformitate cu articolele 9 alineatul (1) și 15 alineatul (2) litera (c) din Regulamentul (CE) nr. 1946/2003 al Parlamentului European și al Consiliului din 15 iulie 2003 privind deplasările transfrontaliere de organisme modificate genetic[6].12.  Solicitantul a fost consultat cu privire la măsurile prevăzute în prezenta decizie.13.  Comitetul permanent pentru lanțul alimentar și sănătatea animală nu a emis un aviz în termenul stabilit de președinte,ADOPTĂ PREZENTA DECIZIE:Articolul 1 Organism modificat genetic și identificator unicIdentificatorul unic SYN-IR6Ø4-5 este alocat, în conformitate cu Regulamentul (CE) nr. 65/2004, porumbului modificat genetic ( Zea mays L.) MIR604, astfel cum se specifică la litera (b) din anexa la prezenta decizie.Articolul 2AutorizareUrmătoarele produse sunt autorizate în sensul articolului 4 alineatul (2) și al articolului 16 alineatul (2) din Regulamentul (CE) nr. 1829/2003, în conformitate cu condițiile stabilite în prezenta decizie:(a) produse alimentare și ingrediente alimentare care conțin, sunt compuse sau fabricate din porumb SYN-IR6Ø4-5;(b) furaje care conțin, sunt compuse sau fabricate din porumb SYN-IR6Ø4-5;(c) produse, altele decât cele alimentare și furajele, care conțin sau sunt compuse din porumb SYN-IR6Ø4-5, având aceleași utilizări ca orice alt soi de porumb, cu excepția cultivării.Articolul 3 Etichetare1. În sensul cerințelor de etichetare stabilite la articolele 13 alineatul (1) și 25 alineatul (2) din Regulamentul (CE) nr. 1829/2003 și la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”.2. Cuvintele „nu este destinat cultivării” apar pe eticheta și în documentele însoțitoare ale produselor care conțin sau sunt compuse din porumb SYN-IR6Ø4-5, menționate la articolul 2 literele (b) și (c).Articolul 4 Monitorizarea efectelor asupra mediului1. Titularul autorizației se asigură că planul de monitorizare a efectelor asupra mediului există și se aplică, astfel cum este stabilit la litera (h) din anexă.2. Titularul autorizației prezintă Comisiei rapoarte anuale cu privire la punerea în aplicare și la rezultatele activităților stabilite în planul de monitorizare.Articolul 5Registrul comunitarInformațiile menționate în anexa la prezenta decizie se introduc în registrul comunitar al produselor alimentare și al furajelor modificate genetic, în conformitate cu dispozițiile articolului 28 din Regulamentul (CE) nr. 1829/2003.Articolul 6Titularul autorizațieiTitularul autorizației este Syngenta Seeds S.A.S., Franța, reprezentând Syngenta Crop Protection AG, Elveția.Articolul 7ValabilitatePrezenta decizie se aplică pe o perioadă de 10 ani de la data notificării sale.Articolul 8DestinatarDecizia se adresează Syngenta Seeds S.A.S., Chemin de l'Hobit 12, BP 27 – F-31790 Saint-Sauveur - Franța.Adoptată la Bruxelles,Pentru ConsiliuPreședinteleANEXĂ(a) Solicitantul și titularul autorizației:Nume: Syngenta Seeds S.A.S.Adresă: Chemin de l'Hobit 12, BP 27 – F-31790 Saint-Sauveur – FranțaÎn numele Syngenta Crop Protection AG - Schwarzwaldallee 215 - CH 4058 Basel - Elveția(b) Denumirea și specificațiile produselor:(1) produse alimentare și ingrediente alimentare care conțin, sunt compuse sau fabricate din porumb SYN-IR6Ø4-5;(2) furaje care conțin, sunt compuse sau fabricate din porumb SYN-IR6Ø4-5;(3) produse, altele decât cele alimentare și furajele, care conțin sau sunt compuse din porumb SYN-IR6Ø4-5, având aceleași utilizări ca orice alt soi de porumb, cu excepția cultivării.Porumbul modificat genetic SYN-IR6Ø4-5, astfel cum este descris în cerere, exprimă o proteină modificată Cry3A care conferă protecție împotriva anumitor specii dăunătoare din ordinul coleopterelor ( Diabrotica spp.). O genă pmi , care permite celulelor de porumb transformat să utilizeze manoza ca sursă unică de carbon, a fost utilizată ca marcator de selecție în procesul de modificare genetică.(c) Etichetare:(1) În sensul cerințelor de etichetare specifice stabilite la articolele 13 alineatul (1) și 25 alineatul (2) din Regulamentul (CE) nr. 1829/2003 și la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”;(2) Cuvintele „nu este destinat cultivării” apar pe eticheta și în documentele însoțitoare ale produselor care conțin sau sunt compuse din porumb SYN-IR6Ø4-5, menționate la articolul 2 literele (b) și (c) din prezenta decizie.(d) Metodă de detecție:-  Metoda bazată pe PCR în timp real și specifică de eveniment, pentru cuantificarea porumbului SYN-IR6Ø4-5.-  Validată pe semințe de laboratorul comunitar de referință înființat în temeiul Regulamentului (CE) nr. 1829/2003, publicată la adresa http://gmo-crl.jrc.ec.europa.eu/statusofdoss.htm;-  Materiale de referință: ERM®-BF423 disponibil prin intermediul Centrului Comun de Cercetare (CCC) al Comisiei Europene, Institutul pentru Materiale de Referință și Măsurători (IRMM), la adresa http://www.irmm.jrc.be/html/reference_materials_catalogue/index.htm(e) Identificator unic:SYN-IR6Ø4-5(f) Informații necesare în temeiul anexei II la Protocolul de la Cartagena privind biosiguranța la Convenția privind diversitatea biologică:Centrul de schimb de informații privind biosiguranța, număr de înregistrare: a se vedea [ a se completa după notificare ].(g) Condiții sau restricții privind introducerea pe piață, folosirea sau manipularea produselor:Nu sunt necesare.(h) Plan de monitorizarePlanul de monitorizare a efectelor asupra mediului în conformitate cu anexa VII la Directiva 2001/18/CE.[Link: plan publicat pe internet ](i) Cerințe de monitorizare după introducerea pe piață pentru utilizarea ca aliment destinat consumului umanNu sunt necesare.Notă: este posibil ca linkurile către documentele relevante să necesite a fi modificate în timp. Aceste modificări vor fi puse la dispoziția publicului prin actualizarea registrului comunitar al produselor alimentare și al furajelor modificate genetic. [1] JO L 268, 18.10.2003, p. 1.[2] JO L 106, 17.4.2001, p. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2005-046[4] JO L 10, 16.1.2004, p. 5.[5] JO L 268, 18.10.2003, p. 24.[6] JO L 287, 5.11.2003, p. 1.


Anunţ juridic important

|

52010PC0009

Propunere de Decizie a Parlamentului European şi a Consiliului privind mobilizarea Fondului european de ajustare la globalizare  /* COM/2010/0009 final - NLE 2010/0002 */

	[pic] | COMISIA EUROPEANĂ |Bruxelles, 22.1.2010COM(2010)9 final2010/0002 (NLE)Propunere deDECIZIE A PARLAMENTULUI EUROPEAN ȘI A CONSILIULUIprivind mobilizarea Fondului european de ajustare la globalizareEXPUNERE DE MOTIVEAcordul interinstituțional din 17 mai 2006[1] permite mobilizarea Fondului european de ajustare la globalizare (FEG) prin intermediul unui mecanism de flexibilitate, în limita unui plafon anual de 500 de milioane EUR, în plus față de rubricile bugetare corespunzătoare din cadrul financiar. Criteriile de eligibilitate aplicabile contribuțiilor din acest fond sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (FEG)[2]. Acest regulament a fost modificat ultima dată prin Regulamentul (CE) nr. 546/2009[3], care extinde temporar domeniul de aplicare a FEG și modifică criteriile de eligibilitate. Regulamentul modificat se aplică în cazul cererilor primite începând cu 1 mai 2009.Serviciile Comisiei au efectuat o analiză detaliată a cererii depuse de Lituania în conformitate cu Regulamentul (CE) nr. 1927/2006, în special cu articolele 1, 2, 3, 4, 5 și 6.Cazul EGF/2009/017 LT /Construcția de clădiri1.  Cererea Lituaniei, prezentată Comisiei la 23 septembrie 2009, are la bază criteriile de intervenție specifice prevăzute la articolul 2 litera (b) din Regulamentul (CE) nr. 1927/2006, conform căruia numărul concedierilor într-o perioadă de nouă luni trebuie să fie de cel puțin 500 într-o diviziune NACE 2 dintr-o regiune sau în două regiuni învecinate de nivel NUTS II, și a fost depusă în termenul de 10 săptămâni prevăzut la articolul 5 din acest regulament.2.  În această cerere se face referire la 1 612 de concedieri în 128 de întreprinderi care țin de divizia 41 (construcția de clădiri) din NACE Revizia 2, pentru 806 dintre acestea solicitându-se asistența FEG.3.  Detalii privind evaluarea acestei cereri sunt disponibile în comunicarea adoptată de Comisie[4].Pe baza concluziilor acestei comunicări, se propune acceptarea cererii EGF/2009/017 LT/Construcția de clădiri depuse de Lituania privind concedierile din sectorul construcției de clădiri, întrucât a fost prezentată dovada unei legături cauzale directe și demonstrabile între respectivele concedieri și criza financiară și economică mondială. S-a propus un pachet coordonat de servicii personalizate eligibile, pentru care contribuția solicitată FEG este de 1 118 893 EUR (a se vedea pagina următoare).FinanțareBugetul anual total disponibil pentru FEG este de 500 de milioane EUR.În 2010 a fost deja mobilizată suma de 7 119 592 EUR pentru cererile anterioare, rămânând astfel disponibilă suma de 492 880 408 EUR. Ajutoarele propuse de Comisie în cadrul acestui fond se bazează pe informațiile furnizate de Lituania.Pe baza cererii de intervenție a fondului formulate de Lituania, în care se precizează faptul că a fost afectat sectorul construcțiilor de clădiri, contribuția FEG la finanțarea pachetelor coordonate de servicii personalizate se ridică la 1 118 893 EUR, sumă care reprezintă 65% din costul total.Având în vedere cuantumul maxim care poate fi acordat din acest fond, stabilit în conformitate cu articolul 10 din Regulamentul (CE) nr. 1927/2006, precum și posibilitățile de realocare a creditelor, Comisia propune mobilizarea FEG pentru suma totală menționată mai sus, care să fie înscrisă în rubrica 1a din cadrul financiar.În urma intervenției solicitate, va rămâne disponibil un procent de cel puțin 25% din suma maximă anuală rezervată pentru FEG pentru acoperirea nevoilor în ultimele patru luni ale anului, în conformitate cu articolul 12 alineatul (6) din Regulamentul (CE) nr. 1927/2006.Prin prezentarea acestei propuneri de mobilizare a fondului, Comisia inițiază procedura simplificată de dialog trilateral, în conformitate cu punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării fondului și la suma solicitată. Comisia invită prima dintre cele două componente ale autorității bugetare care ajunge la un acord cu privire la proiectul de propunere de mobilizare a fondului, la nivelul politic corespunzător, să informeze cealaltă componentă și Comisia în legătură cu intențiile sale.În cazul în care una dintre cele două componente ale autorității bugetare nu este de acord cu acest proiect, se va organiza o reuniune formală trilaterală.Comisia prezintă separat o cerere de transfer în vederea înscrierii în bugetul 2010 a unor credite de angajament și de plată specifice, în conformitate cu punctul 28 din Acordul interinstituțional din 17 mai 2006.2010/0002 (NLE)Propunere deDECIZIE A PARLAMENTULUI EUROPEAN ȘI A CONSILIULUIprivind mobilizarea Fondului european de ajustare la globalizarePARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[5], în special punctul 28,având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[6], în special articolul 12 alineatul (3),având în vedere propunerea Comisiei Europene[7],întrucât:(1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați care suportă consecințele schimbărilor structurale majore din structura comerțului mondial și pentru a-i ajuta să se reintegreze pe piața muncii.(2) Domeniul de aplicare a FEG a fost extins pentru cererile depuse începând cu 1 mai 2009, pentru a include acordarea de sprijin lucrătorilor concediați ca urmare a crizei financiare și economice mondiale.(3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.(4) La 23 septembrie 2009, Lituania a depus o cerere de mobilizare a FEG referitoare la concedierile care au avut loc în sectorul construcției de clădiri. Având în vedere faptul că această cerere îndeplinește condițiile privind stabilirea contribuției financiare prevăzute la articolul 10 din Regulamentul (CE) nr. 1927/2006, Comisia propune mobilizarea sumei de 1 118 893 EUR.(5) Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Lituania.ADOPTĂ PREZENTA DECIZIE:Articolul 1În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare (FEG) pentru alocarea sumei de 1 118 893 EUR , sub formă de credite de angajament și credite de plată.Articolul 2Prezenta decizie intră în vigoare în a […] zi de la data publicării în Jurnalul Oficial al Uniunii Europene .Adoptată la Bruxelles,Pentru Parlamentul European Pentru ConsiliuPreședintele Președintele [1] JO C 139, 14.6.2006, p. 1.[2] JO L 406, 30.12.2006, p. 1.[3] JO L 167, 29.6.2009, p. 26.[4] SEC(2010) 21, 18.1.2010.[5] JO C 139, 14.6.2006, p. 1.[6] JO L 406, 30.12.2006, p. 1.[7] JO C […], […], p. […].


Anunţ juridic important

|

52009PC0516

Propunere de decizie a Parlamentului european şi a consiliului de abrogare a Deciziei 79/542/CEE a Consiliului din 21 decembrie 1976 privind întocmirea listei cu țări terțe sau cu regiuni ale acestora și de stabilire a condițiilor de sănătate animală și publică și de certificare sanitar-veterinară, pentru importul în Comunitate de anumite animale vii și carne proaspătă provenită de la acestea  /* COM/2009/0516 final - COD 2009/0146 */

	[pic] | COMISIA COMUNITĂŢILOR EUROPENE |Bruxelles, 7.10.2009COM(2009) 516 final2009/0146 (COD)Propunere deDECIZIE A PARLAMENTULUI EUROPEAN ȘI A CONSILIULUIde abrogare a Deciziei 79/542/CEE a Consiliului din 21 decembrie 1976 privind întocmirea listei cu țări terțe sau cu regiuni ale acestora și de stabilire a condițiilor de sănătate animală și publică și de certificare sanitar-veterinară, pentru importul în Comunitate de anumite animale vii și carne proaspătă provenită de la acesteaEXPUNERE DE MOTIVEPrezetul proiect de propunere de decizie a Parlamentului European și a Consiliului abrogă Decizia 79/542/CEE a Consiliului din 21 decembrie 1976 privind întocmirea listei cu țări terțe sau cu regiuni ale acestora și de stabilire a condițiilor de sănătate animală și publică și de certificare sanitar-veterinară, pentru importul în Comunitate de anumite animale vii și carne proaspătă provenită de la acestea[1].Decizia 79/542/CEE stabilește condițiile sanitar-veterinare pentru importul în Comunitate de anumite animale vii și de carne proaspătă provenită de la acestea, inclusiv de la ecvidee, dar cu excepția preparatelor din carne.Ca urmare a schimbărilor fundamentale ale cadrului juridic din acest domeniu și din motive de claritate și de siguranță juridică, toate dispozițiile Deciziei 79/542/CEE au fost prevăzute în Regulamentul (CE) nr. XX/2010 al Comisiei din […] de stabilire a unor liste de țări terțe, teritorii sau părți ale acestora autorizate să introducă în Comunitate anumite animale și carne proaspătă, precum și a cerințelor de certificare sanitar-veterinară[2].Din momentul în care regulamentul menționat va intra în vigoare, Decizia 79/542/CEE a Consiliului va deveni caducă și nu va mai fi aplicabilă.Din motive de claritate și de transparență ale legislației comunitare, Decizia 79/542/CEE ar trebui abrogată explicit începând de la data respectivă.2009/0146 (COD)Propunere deDECIZIE A PARLAMENTULUI EUROPEAN ȘI A CONSILIULUIde abrogare a Deciziei 79/542/CEE a Consiliului din 21 decembrie 1976 privind întocmirea listei cu țări terțe sau cu regiuni ale acestora și de stabilire a condițiilor de sănătate animală și publică și de certificare sanitar-veterinară, pentru importul în Comunitate de anumite animale vii și carne proaspătă provenită de la acesteaPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 37 și articolul 152 alineatul (4) litera (b),având în vedere propunerea Comisiei[3],având în vedere avizul Comitetului Economic și Social European[4],având în vedere avizul Comitetului Regiunilor[5],hotărând în conformitate cu procedura prevăzută la articolul 251 din tratat[6],întrucât:(1) Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină, ovină, caprină și porcină, de carne proaspătă, respectiv de produse din carne provenind din țări terțe[7] a prevăzut elaborarea unei liste cu țările sau părțile din acestea din care statele membre pot autoriza importul de anumite animale vii și de carne proaspătă provenită de la anumite animale.(2) În consecință, a fost adoptată Decizia 79/542/CEE a Consiliului din 21 decembrie 1976 privind întocmirea listei cu țări terțe sau cu regiuni ale acestora și de stabilire a condițiilor de sănătate animală și publică și de certificare sanitar-veterinară, pentru importul în Comunitate de anumite animale vii și carne proaspătă provenită de la acestea[8]. Respectiva decizie stabilește condițiile sanitare pentru importul în Comunitate de animale vii, exceptând ecvideele, și pentru importul de carne proaspătă provenită de la aceste animale, inclusiv de la ecvidee, dar excluzând preparatele din carne. Anexele I și II la decizia menționată stabilesc, de asemenea, liste de țări terțe sau de părți ale acestora din care se pot importa în Comunitate anumite animale vii și carne proaspătă provenită de la acestea, precum și modele de certificate sanitar-veterinare.(3) De la adoptarea deciziei menționate, o serie de noi cerințe în materie de sănătate animală și de sănătate publică au fost stabilite prin alte acte comunitare, inclusiv prin Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman[9], precum și prin Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii[10], prin Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare[11], prin Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală[12], prin Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman[13] și prin Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor[14].(4) Respectivele acte comunitare constituie un nou cadru de reglementare în acest domeniu, iar Directiva 72/462/CEE a fost, de asemenea, abrogată prin Directiva 2004/68/CE.(5) Articolul 20 din Directiva 2004/68/CE prevede că normele de punere în aplicare stabilite în conformitate cu deciziile adoptate pentru importul de animale vii, carne și produse din carne în conformitate cu Directiva 72/462/CEE, inter alia Decizia 79/542/CEE, vor rămâne în vigoare până la înlocuirea lor cu măsuri adoptate în temeiul noului cadru de reglementare.(6) Mai mult, articolul 4 alineatul (3) din Directiva 2004/41/CE a Parlamentului European și a Consiliului din 21 aprilie 2004 de abrogare a unor directive privind igiena alimentară și normele sanitar-veterinare referitoare la producția și comercializarea anumitor produse de origine animală destinate consumului uman[15] prevede că, până la adoptarea dispozițiilor necesare pe baza Regulamentului (CE) nr. 852/2004, Regulamentului (CE) nr. 853/2004, Regulamentului (CE) nr. 854/2004 sau a Directivei 2002/99/CE, normele de punere în aplicare adoptate pe baza Directivei 72/462/CEE vor continua să se aplice.(7) Regulamentul (CE) nr. XX/2010 al Comisiei din […] de stabilire a unor liste de țări terțe, teritorii sau părți ale acestora autorizate să introducă în Comunitate anumite animale și carne proaspătă, precum și a cerințelor de certificare sanitar-veterinară[16][17] conține cerințele de certificare sanitar-veterinară și alte dispoziții care țin seama de noul cadru de reglementare și le înlocuiesc pe cele prevăzute în Decizia 79/542/CEE. Din momentul în care regulamentul menționat va intra în vigoare, Decizia 79/542/CEE a Consiliului va deveni caducă și nu va mai fi aplicabilă.(8) Din motive de claritate și de transparență ale legislației comunitare, Decizia 79/542/CEE ar trebui abrogată explicit începând de la data respectivă,ADOPTĂ PREZENTA DECIZIE:Articolul 1Decizia 79/542/CEE se abrogă începând de la data de … [a se completa cu data publicării Regulamentului (CE) nr. XX/2010 al Comisiei din […] de stabilire a unor liste de țări terțe, teritorii sau părți ale acestora autorizate să introducă în Comunitate anumite animale și carne proaspătă, precum și a cerințelor de certificare sanitar-veterinară[18] + 20 de zile – ex art. 254 CE. Trebuie să se garanteze că respectiva decizie este abrogată începând de la data intrării în vigoare a regulamentului menționat.]Trimiterile la decizia abrogată se interpretează ca trimiteri la Regulamentul (CE) nr. XX/2010 al Comisiei din […] de stabilire a unor liste de țări terțe, teritorii sau părți ale acestora autorizate să introducă în Comunitate anumite animale și carne proaspătă, precum și a cerințelor de certificare sanitar-veterinară[19].Articolul 2Prezenta decizie se adresează statelor membre.Adoptată la Bruxelles,Pentru Parlamentul European Pentru ConsiliuPreședintele Președintele [1] JO L 146, 14.6.1979, p. 15.[2] Regulamentul (CE) nr. XX/2010 al Comisiei din […] de stabilire a unor liste de țări terțe, teritorii sau părți ale acestora autorizate să introducă în Comunitate anumite animale și carne proaspătă, precum și a cerințelor de certificare sanitar-veterinară se estimează că va fi adoptat de Comisie în ianuarie 2010 (SANCO/4787/2009).[3] JO C […], […], p. […].[4] JO C […], […], p. […].[5] JO C […], […], p. […].[6] JO C […], […], p. […].[7] JO L 302, 31.12.1972, p. 28.[8] JO L 146, 14.6.1979, p. 15.[9] JO L 18, 23.1.2003, p. 11.[10] JO L 139, 30.4.2004, p. 321.[11] JO L 139, 30.4.2004, p. 1.[12] JO L 139, 30.4.2004, p. 55.[13] JO L 139, 30.4.2004, p. 206.[14] JO L 165, 30.4.2004, p. 1.[15] JO L 157, 30.4.2004, p. 33.[16] JO L […], […], p. […].[17] Regulamentul (CE) nr. XX/2010 al Comisiei din […] de stabilire a unor liste de țări terțe, teritorii sau părți ale acestora autorizate să introducă în Comunitate anumite animale și carne proaspătă, precum și a cerințelor de certificare sanitar-veterinară se estimează că va fi adoptat de Comisie în ianuarie 2010 (SANCO/4787/2009).[18] Regulamentul (CE) nr. XX/2010 al Comisiei din […] de stabilire a unor liste de țări terțe, teritorii sau părți ale acestora autorizate să introducă în Comunitate anumite animale și carne proaspătă, precum și a cerințelor de certificare sanitar-veterinară se estimează că va fi adoptat de Comisie în ianuarie 2010 (SANCO/4787/2009).[19] Regulamentul (CE) nr. XX/2010 al Comisiei din […] de stabilire a unor liste de țări terțe, teritorii sau părți ale acestora autorizate să introducă în Comunitate anumite animale și carne proaspătă, precum și a cerințelor de certificare sanitar-veterinară se estimează că va fi adoptat de Comisie în ianuarie 2010 (SANCO/4787/2009).